Vier in Graaff-Reinet vas oor dwelmsArgieffoto van Mandrax-tablette Vier mans is in Graaff-Reinet in die Oos-Kaap met dwelms met ‘n straatwaarde van R1.4 miljoen aangekeer. “Die mans is Donderdagaand in hegtenis geneem nadat die polisie hulle agtervolg het,” het lt. Livhuhani Hani, woordvoerder van die polisie in die Oos-Kaap, gesê. “Die polisie het beslag gelê op 14 sakkies met Mandrax-tablette, 10 sakkies dagga en ‘n Volkswagen sedan.” Die mans, tussen 28 en 41 jaar oud, sal binnekort in die landdroshof in Graaff-Reinet verskyn.